હંમેશા ઘરની ચાર દીવાલો વચ્ચે બાળકો અને પતિમાં જ પોતાનું સર્વસ્વ સમેટીને જીવતી એક સામાન્ય ગૃહિણીની મન:સ્થિતિ શું હોય? આ સંજોગોમાં એ શું કરે? પતિના ફેંકેલા એલિમનીના ટુકડા પર જીવે કે ભાઈના ઘરે જઈને એના પર બોજ બની એમના સંસારમાં અવરોધો ઊભા કરે? કારણકે એણે તો ક્યારેય પૈસા કમાયા જ નથી. એ સ્ત્રીની નજર સામે પોતાનું સમસ્ત જીવન વેરવિખેર થતું દીસે છે. હવે શું કરીશ? કેવી રીતે, ક્યાં રહીશ? મારા ઘડપણમાં કોણ મારો સહારો બનશે? સમાજમાં મારું શું નામ રહેશે? લોકો રહેમની નજરે જોશે કે ધૃણાની.. તિરસ્કૃત હોવાનો એહસાસ જીરવવો એના માટે મુશ્કિલ બને છે. ઉદાસી એકલતામાં ડૂબેલી શરીરથી અને મનથી દિવસે ને દિવસે દૂબળી થતી જતી, પોતાના દેખાવ, ખાવા પીવા પરત્વે વધુ ને વધુ બેદરકાર થતી જાય છે.